SAJRONING nyinau lan naliti piwulang Jawa luwih asring kita pranggul tembung ‘kudune’ tinimbang tembung ‘kudu’. Bab iki nuduhake anane relativisme ing piwulang Jawa. Bab bener lan luput kudu manut kahanan lan situasi sing diadhepi. Piwulang relativisme iki menehi kalodhangan marang wong-wong kang padha nggegulang piwulang luhur Jawa ora rumangsa dituntun lan dipituturi nanging bakal nenimbang kanthi suka renaning wardaya. Emane, relativisme piwulang Jawa mahanani sifat permisif marang laku luput lan nyimpang.